În Franţa, o femeie transgender nu poate fi mama fiicei sale.
Curtea de Casaţie Franceză a respins cererea unei femei transgender de a fi mama fetiţei pe care a conceput-o. Instanţa spune că doar una dintre menţiunile «părinte biologic» sau «tată» îi pot fi recunoscute. La momentul conceperii copilului, Claire nu era încă operată şi avea organe bărbăteşti.
Claire, în vârstă de 51 de ani, s-a născut bărbat şi a fost recunoscută de starea civilă ca femeie în 2011. Trei ani mai târziu, în 2014, Claire i-a făcut un copil soţiei sale Sophie.Potrivit Daily Mail, conceperea copilului a fost posibilă întrucât pe vremea aceea Claire nu era încă operată şi dispunea în continuare de aparatul genital masculin. De când i s-a născut copilul, Claire, care între timp a fost operată, vrea să fie recunoscută drept mamă a fiicei sale.În 2018, justiţia i-a propus fie statutul de tată, fie să-şi adopte propria fiică pe post de a doua mamă. Avocaţii sunt hotărâţi să ajungă la CEDO şi să aibă câştig de cauză, ceea ce ar putea însemna un precedent.